CELEX: 32017D2379
Language: ro
Date: 2017-12-18 00:00:00
Title: Decizia de punere în aplicare (UE) 2017/2379 a Comisiei din 18 decembrie 2017 privind recunoașterea raportului Canadei, care include emisiile tipice de gaze cu efect de seră provenite din cultivarea materiilor prime agricole în temeiul Directivei 2009/28/CE a Parlamentului European și a Consiliului [notificată cu numărul C(2017) 8801]

19.12.2017   
            
            
               RO
            
            
               Jurnalul Oficial al Uniunii Europene
            
            
               L 337/86
            
         DECIZIA DE PUNERE ÎN APLICARE (UE) 2017/2379 A COMISIEI
   din 18 decembrie 2017
   privind recunoașterea raportului Canadei, care include emisiile tipice de gaze cu efect de seră provenite din cultivarea materiilor prime agricole în temeiul Directivei 2009/28/CE a Parlamentului European și a Consiliului
   
      
         [notificată cu numărul C(2017) 8801]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE (1), în special articolul 19 alineatul (4),
   întrucât:
   
               (1)
            
            
               La 14 martie 2016, Canada a transmis un raport care prezintă rezultatele calculelor emisiilor de gaze cu efect de seră provenite din cultivarea de rapiță în regiunile canadiene similare regiunilor NUTS2 din UE.
            
         
               (2)
            
            
               În urma examinării, Comisia consideră că raportul transmis de Canada respectă condițiile prevăzute în Directiva 2009/28/CE, care permit unei țări terțe să utilizeze valori tipice unei arii geografice mai restrânse (regiunile canadiene) decât cea folosită la calculul valorilor implicite: datele din acest raport se referă la emisiile provenite din cultivarea materiilor prime agricole (semințe oleaginoase de rapiță); se preconizează că emisiile tipice de gaze cu efect de seră provenite din cultivarea semințelor oleaginoase de rapiță vor fi mai mici sau egale cu emisiile presupuse la calcul valorilor implicite relevante; și aceste emisii de gaze tipice cu efect de seră au fost raportate Comisiei.
            
         
               (3)
            
            
               Măsurile prevăzute în prezenta decizie sunt în conformitate cu avizul Comitetului privind durabilitatea biocarburanților și a biolichidelor,
            
         ADOPTĂ PREZENTA DECIZIE:
   Articolul 1
   Comisia consideră că raportul transmis spre recunoaștere de către Canada la 14 martie 2016 conține date precise pentru măsurarea emisiilor de gaze cu efect de seră asociate cultivării de semințe oleaginoase de rapiță produse în regiunile canadiene ca regiuni echivalente NUTS 2 în sensul articolului 17 alineatul (2) din Directiva 2009/28/CE. În anexă figurează un rezumat al informațiilor cuprinse în raport.
   Articolul 2
   Prezenta decizie este valabilă timp de cinci ani. În cazul în care conținutul sau circumstanțele raportului, astfel cum a fost transmis Comisiei spre recunoaștere la 14 martie 2016, suferă modificări care ar putea afecta condițiile necesare pentru recunoașterea acordată la articolul 1, modificările respective trebuie notificate Comisiei fără întârziere. Comisia evaluează modificările notificate pentru a stabili dacă raportul mai furnizează date exacte.
   Articolul 3
   Comisia poate abroga prezenta decizie dacă se demonstrează clar că raportul nu mai conține date exacte în scopul măsurării emisiilor de gaze cu efect de seră asociate cultivării de semințe oleaginoase de rapiță produse în Canada.
   Articolul 4
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 18 decembrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 140, 5.6.2009, p. 16.
   
      ANEXĂ
      Emisii de gaze cu efect de seră provenite din cultivarea de rapiță în regiunile canadiene
      
                  Emisii individuale
                  (kg echivalent CO2/tonă uscată)
               
               
                  Emisii totale
               
            
                  Regiune
               
               
                  Însămânţare
               
               
                  Producţie de îngrăşăminte
               
               
                  Emisii de câmp (N2O)
               
               
                  Producţie de pesticide
               
               
                  Operaţiuni pe teren
               
               
                  kg echivalent CO2/ tonă uscată
               
               
                  kg echivalent CO2/MJ FAME
               
            
                  RU 23
               
               
                  2,4
               
               
                  262,5
               
               
                  523,5
               
               
                  4,2
               
               
                  73,1
               
               
                  865,7
               
               
                  33
               
            
                  RU 24
               
               
                  2,2
               
               
                  266,5
               
               
                  510,6
               
               
                  3,7
               
               
                  64,9
               
               
                  847,9
               
               
                  33
               
            
                  RU 28
               
               
                  2,5
               
               
                  212,8
               
               
                  499,5
               
               
                  3,8
               
               
                  71,4
               
               
                  790,0
               
               
                  30
               
            
                  RU 29
               
               
                  2,5
               
               
                  203,1
               
               
                  319,4
               
               
                  3,6
               
               
                  63,4
               
               
                  592,0
               
               
                  23
               
            
                  RU 30
               
               
                  2,2
               
               
                  190,2
               
               
                  206,5
               
               
                  2,8
               
               
                  55,1
               
               
                  456,8
               
               
                  18
               
            
                  RU 34
               
               
                  2,2
               
               
                  170,4
               
               
                  421,2
               
               
                  3,3
               
               
                  57,7
               
               
                  654,8
               
               
                  25
               
            
                  RU 35
               
               
                  1,9
               
               
                  154,2
               
               
                  338,4
               
               
                  2,6
               
               
                  54,9
               
               
                  552,0
               
               
                  21
               
            
                  RU 37
               
               
                  2,1
               
               
                  166,6
               
               
                  198,2
               
               
                  2,8
               
               
                  58,3
               
               
                  428,0
               
               
                  16
               
            
         Notă: O RU (Reconciliation Unit) este cea mai mică unitate teritorială pentru care pot fi armonizate datele referitoare la activitate provenite din diferite surse [precum AAFC – Agriculture and AgriFood (sectorul agricol și agroalimentar) – Canada, guvernul canadian și Canadian Forest Service (serviciul forestier canadian)]. RU-urile sunt zonele de raportare ale AAFC subdivizate în funcție de granițele provinciilor. Prin urmare, o RU se află într-o singură provincie. RU-urile din Canada îndeplinesc cerințele administrative și privind populația ale conceptului NUTS 2.